কৃষিমন্ত্রী পেছুতে থাকেন এক পা, দু’ পা। ভুতো বলে, “বাবু, ভয় নেই! ভূত গুণ্ডা নয় ঝে বিনি মতলবে আপনারি কিলিয়ে কাঁটাল পাকাবে! তাদের আপনারে ভালো লাগলি দুটো কতা কইতে আসতে পারে তার বেশী কিচু নয়। আপনি কত কষ্টে গাড়ি হাঁকিয়ে এদ্দুর এয়েচেন আমারে কারখানার দারোয়ান করতি, আমার মা আপনারে অসম্মান করতি পারে? জমি আমার আর এক মা, হুজুর! তারে আমি আইজ বেচি দিব। তারপর এই ফাঁসি কাঠে ঝুলি যাবো। শুদু ক্ষেতিপূরণের ট‍্যাকাটা আপনি ময়নারে দিয়া দেন। নইলে নিশাভূতিনীরে আমি আপনারের ভালোবাইসতে আটকাতে পারবো না, হুজুর!”